als_Latn dik_Latn sag_Latn
Çelsi i Zhoze Murinjos mposht Interin 2 me 0 në ndeshjen e turneut miqësor “Gines”, që po mbahet në SHBA. Në këtë mënyrë, portugezi Murinjo triumfon në takimin e parë kundër ekipit që tre vite më parë, e ngjiti në majë të Europës. Në takimin që shërben si test përgatitor për skuadrat, i pari shënoi braziliani Oskar dhe pas tij, Hazard me një penallti të dyshimtë. Megjithatë, pavarësisht rezultatit, ekipi i rinovuar i Interit, i drejtuar nga tekniku Valter Maxarri, bëri një paraqitje të mirë. Një ndeshje shumë të mirë në trofeun “Gines” ka zhvilluar edhe Reali i Karlo Ançelotit. Madrilenët mposhtën vendasit e Los Anxheles Galaksi me rezultatin 3 me 1. Autorë të golave ishin Di Maria dhe francezi Benzema, që shënoi një dopietë. Një deputim të shkëlqyer zhvilloi edhe blerja e re e Realit, Izko. Pasi ka marrë një tjetër refuzim nga CSKA e Moskës, për të siguruar shërbimet e japonezit Keisuke Honda, Milani është futur seriozisht në garë për të marrë serbin e Fiorentinës, Adem Ljajiç. Për sulmuesin, Adriano Galiani ka bërë një ofertë konkrete mëngjesin e së premtes, plot tetë milionë Euro. Në këtë mënyrë, administratori i deleguar i kuqezinjve, ndryshon strategjinë e merkatos. Ai është shprehur i lodhur nga pritja për një lëshim nga ana e CSKA-së për Hondën, duke u fokusuar tek negociatat me ekipin violë.
als_Latn